**ข้อบัญญัติองค์การบริหารส่วนตำบลท่าสายลวด**

**เรื่องกำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ 2557**



**องค์การบริหารส่วนตำบลท่าสายลวด**

**อำเภอแม่สอด จังหวัดตาก**

**สารบัญ**

 **หน้า**

ส่วนที่ 1

- บันทึกหลักการและเหตุผล 1

**ส่วนที่ 2**

- ข้อบัญญัติองค์การบริหารส่วนตำบลท่าสายลวดเรื่องกำหนดหลักเกณฑ์การลดหย่อนที่ดิน 2

ไม่ต้องเสียภาษีบำรุงท้องที่ พ.ศ.2557

**ส่วนที่ 1**

**- บันทึกหลักการและเหตุผล**

1

**บันทึกหลักการและเหตุผล**

**ประกอบร่างข้อบัญญัติองค์การบริหารส่วนตำบลท่าสายลวด**

**เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่**

..........................................................................................................................................................

**หลักการ**

 เพื่อกำหนดหลักเกณฑ์การลดหย่อนที่ดินไม่ต้องเสียภาษี ตามพระราชบัญญัติภาษีบำรุงท้องที่พ.ศ.2508 มาตรา 22 (1) แก้ไขเพิ่มเติม(ฉบับที่ 3) พ.ศ. 2543 ที่ให้อำนาจองค์การบริหารส่วนตำบลตราข้อบัญญัติกำหนดหลักเกณฑ์การลดหย่อนภาษีโดยให้ลดหย่อนได้ไม่เกินห้าไร่แต่จะน้อยกว่าสามไร่ไม่ได้

**เหตุผล**

 ด้วยพระราชบัญญัติบำรุงท้องที่ พ.ศ.2552 มาตรา (1) แก้ไขเพิ่มเติมตามมาตรา 6 แห่งพระราชบัญญัติภาษีบำรุงท้องที่ (ฉบับที่ 3) พ.ศ.2543 กำหนดหลักเกณฑ์การลดหย่อนภาษีบำรุงท้องที่ โดยบุคคลธรรมดาซึ่งเป็นของที่ดินแปลงเดียว หรือหลายแปลงที่อยู่ในจังหวัดเดียวกัน และใช้ที่ดินนั้นเป็น ที่อยู่อาศัยของตน เป็นที่เลี้ยงสัตว์ของตนหรือประกอบกสิกรรมของตน ให้ลดหย่อนได้ไม่ต้องเสียภาษีบำรุงท้องที่โดยที่ดินเขตนอกเทศบาลให้ลดหย่อนได้ไม่เกิน 5 ไร่ แต่จะน้อยกว่า 3ไร่ ไม่ได้ อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 6) พ.ศ.2552 มาตรา 71 องค์การบริหารส่วนตำบลท่าสายลวด จึงได้ตราข้อบัญญัติองค์การบริหารส่วนตำบลท่าสายลวด เรื่องการลดหย่อนไม่ต้องเสียภาษีบำรุงท้องที่ พ.ศ.2557 ขึ้น

**ส่วนที่ 2**

**ข้อบัญญัติองค์การบริหารส่วนตำบลท่าสายลวด**

**เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่**

2

**ข้อบัญญัติองค์การบริหารส่วนตำบลท่าสายลวด**

**เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 โดยที่เป็นการสมควรตราข้อบัญญัติตำบลว่าด้วยกำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ ในเขตองค์การบริหารส่วนตำบลท่าสายลวด พ.ศ.2557 อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ 2537 แก้ไขเพิ่มเติม (ฉบับที่ 6) พ.ศ.2552 และมาตรา 22 (1) แห่งพระราชบัญญัติภาษีบำรุงท้องที่ พ.ศ.2508 แก้ไขเพิ่มเติม (ฉบับที่ 3 ) พ.ศ.2543 องค์การบริหารส่วนตำบลท่าสายลวด โดยความเห็นชอบของสภาองค์การบริหารส่วนตำบลท่าสายลวด และนายอำเภอแม่สอด จึงตราข้อบัญญัติองค์การบริหารส่วนตำบลท่าสายลวด ไว้ดังต่อไปนี้

 ข้อ 1. ข้อบัญญัตินี้เรียกว่า“ข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2557”

 ข้อ 2. ข้อบัญญัตินี้ให้บังคับใช้ในเขตองค์การบริหารส่วนตำบลท่าสายลวดตั้งแต่วันถัดจากวันประกาศโดยเปิดเผย ณ ที่ทำการองค์การบริหารส่วนตำบลท่าสายลวดแล้ว 7 วัน

 ข้อ 3. บุคคลธรรมดาซึ่งเป็นเจ้าของที่ดินแปลงเดียวหรือหลายแปลง หรือบุคคลธรรมดาหลายคนเป็นเจ้าของที่ดินร่วมกัน ที่อยู่ในเขตองค์การบริหารส่วนตำบลท่าสายลวด และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ตามเกณฑ์ดังต่อไปนี้

1. ที่ดินในเขตองค์การบริหารส่วนตำบลท่าสายลวด ให้ลดหย่อนได้ไม่เกินห้าไร่แต่จะน้อยกว่าสามไร่ ไม่ได้
2. ที่ดินที่มีสิ่งปลูกสร้าง และใช้สิ่งปลูกสร้างนั้นเป็นสถานการค้าหรือให้เช่าไม่ได้รับการ ลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้น

 ข้อ 4. ให้นายกองค์การบริหารส่วนตำบลท่าสายลวด เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้

ประกาศ ณ วันที่ เดือนสิงหาคม พ.ศ.2557

 ลงชื่อ 

 (นายพนม แสงแปง)

 นายกองค์การบริหารส่วนตำบลท่าสายลวด

 เห็นชอบ

 (ลงชื่อ) 

 (นายปรีชา ใจเพชร)

 นายอำเภอแม่สอด

 วันที่...28......เดือน....สิงหาคม.....พ.ศ...2557...



**ประกาศองค์การบริหารส่วนตำบลท่าสายลวด**

**เรื่อง ประกาศให้ใช้ข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การ ลดหย่อนที่ดิน**

**ไม่ต้องเสียภาษีบำรุงท้องที่ พ.ศ 2557**

........................................................................

 ตามที่ สภาองค์การบริหารส่วนตำบลท่าสายลวดได้มีมติความเห็นชอบร่างข้อบัญญัติองค์การบริหารส่วนตำบลท่าสายลวดมีมติความเห็นชอบร่างข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงที่ พ.ศ. 2557 อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2557 และที่แก้ไขเพิ่มเติ่มถึง (ฉบับที่ 6) พ.ศ. 2557 องค์การบริหารส่วนตำบลท่าสายลวด จึงประกาศใช้ข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การลดหย่อนที่ดินไม่ต้องเสียบำรุงท้องที่ พ.ศ. 2557

 จึงประกาศมาให้ทราบโดยทั่วกัน

 ประกาศ ณ วันที่ 4 เดือน กันยายน พ.ศ.2557

 (ลงชื่อ) 

(นายพนม แสงแปง)

นายกองค์การบริหารส่วนตำบลท่าสายลวด

ที่ ตก 72602/718  ที่ทำการองค์การบริหารส่วนตำบลท่าสายลวด

 หมู่ 4 ต.ท่าสายลวด อ.แม่สอด ตก 63110

5 กันยายน 2557

เรื่อง ประกาศใช้ข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การลดหย่อนที่ดินไม่ต้องเสียภาษี บำรุงท้องที่ พ.ศ.2557

เรียน นายอำเภอแม่สอด

อ้างถึง หนังสืออำเภอแม่สอด ที่ ตก 0023.11/4843 ลงวันที่ 28 สิงหาคม 2557

สิ่งที่ส่งมาด้วย ร่างข้อบัญญัติองค์การบริหารส่วนตำบลท่าสายลวด จำนวน 1 เล่ม

 ตามหนังสือที่อ้างถึง อำเภอแม่สอดแจ้งผลการอนุมัติร่าง ข้อบัญญัติองค์การบริหารส่วนตำบลท่าสายลวด เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2557 และให้องค์การบริหารส่วนตำบลท่าสายลวดประกาศใช้ และส่งสำเนาข้อบัญญัติ ให้อำเภอ ภายใน 3 วัน นับจากประกาศ นั้น

 องค์การบริหารส่วนตำบลท่าสายลวด ได้ประกาศใช้ข้อบัญญัติดังกล่าวเรียบร้อยแล้ว เมื่อวันที่ 4 กันยายน 2557 ดังนั้นจึงขอส่งสำเนาข้อบัญญัติ ฯ มายังท่าน จำนวน 1 เล่ม รายละเอียดปรากฏตามสิ่งที่ส่งมาด้วย ขอรวบรวมส่งปัจจัยมาพร้อมนี้

จึงเรียนมาเพื่อโปรดทราบ

 ขอแสดงความนับถือ

 ( นายพนม แสงแปง )

 นายกองค์การบริหารส่วนตำบลท่าสายลวด

ส่วนการคลัง องค์การบริหารส่วนตำบลท่าสายลวด

โทร. 0-5556-4000 ต่อ 15 โทรสาร. 0-5556-3621